10. Mosambik
B5-0244, 0254, 0263, 0276 ja 0279/2000
Euroopan parlamentin päätöslauselma Mosambikin tulvista
Euroopan parlamentti, joka
A. ottaa huomioon ankarat tulvat ja pyörremyrskyt, jotka ovat tuhonneet äskettäin monia alueita Mosam-
bikissa,
B. ottaa huomioon, että vaikka Mosambikin viranomaisten mukaan vielä ei ole mahdollista esittää yksi-
tyiskohtaista ja tarkkaa selvitystä tuhoista, arvioiden mukaan tuhannet ovat kuolleet tai kadonneet,
sadat tuhannet ovat kodittomia, koska heidän kotinsa ja henkilökohtainen omaisuutensa on tuhoutu-
nut, ympäristö on kärsinyt suuria vaurioita ja osa viljelymaasta jää viljelemättä ainakin vuodeksi,
C. ottaa huomioon, että tuhoalueiden väestö joutuu kohtaamaan erittäin vaikeita ongelmia, joita ovat
pula juomavedestä, elintarvikkeista ja polttoaineesta sekä sellaisten koleran ja malarian kaltaisten epi-
demioiden vaara, jotka voivat olla yhtä tappavia kuin tulvat ja veden aiheuttama miinojen siirtyminen
pelloille, joilta miinat oli jo raivattu,
D. ottaa huomioon tärkeän liikenne- ja viestintäinfrastruktuurin tuhoutumisen ja valtavat menetykset
maanviljelyssä ja karjataloudessa,
E. katsoo, että lasten haavoittuvuuden vuoksi heidän osuutensa kuolleista ja loukkaantuneista oli erityisen
suuri,
F. ottaa huomioon, että yli kuukausi tämän ennennäkemättömän luonnonkatastrofin alkamisen jälkeen
useat mosambikilaiset kylät ovat edelleen eristyksissä muusta maailmasta ja niiden selviytyminen riip-
puu ilmateitse jaettavasta humanitaarisesta avusta,
G. ottaa huomioon katastrofin aiheuttamat valtavat taloudelliset, sosiaaliset ja kansanterveydelliset ongel-
mat ja Mosambikin talouden heikkouden, jonka vuoksi maa ei voi vastata riittävästi ja riittävän pian
tähän kriisiin,
H. ottaa huomioon Mosambikin hallituksen ja YK:n humanitaaristen asiain osaston esittämät vetoomukset
kansainvälisen hätäavun saamiseksi,
I. ottaa huomioon, että komissio on jo ilmoittanut antavansa humanitaarista hätäapua,J. ottaa huomioon, että Mosambik on maailman velkaantuneimpia maita,
1. ilmaisee solidaarisuutensa Mosambikin kansaa kohtaan ja tukee maan viranomaisten ja asukkaiden
ponnisteluja tulvasta aiheutuneiden ongelmien ratkaisemiseksi;
2. pahoittelee sitä, miten järkyttävän hitaasti ja riittämättömästi Mosambikille on myönnetty kansainvä-
listä hätäapua ottaen huomioon katastrofin valtavuus ja kohtalokkuus;
3. vetoaa komissioon ja jäsenvaltioihin, että ne lisäävät hätäapuaan Mosambikin viranomaisille auttaak-
seen heitä
/dash vastaamaan väestön kaikkein välittömimpiin tarpeisiin, myös terveyttä ja perushoitoa koskeviin tarpei-
siin,
/dash siementen toimittamisessa, sillä kylvökausi Mosambikissa päättyy kahden kuukauden kuluttua ja ilman
siemeniä väestö jää ilman ruokaa loppuvuodeksi,C 377/356 FI 29.12.2000 Euroopan yhteisöjen virallinen lehti
Torstai 16. maaliskuuta 2000
/dash erityisesti asuntojen, koulujen, sairaaloiden ja tieyhteyksien jälleenrakentamisessa ja liikenneverkkojen
kunnostamisessa,
samalla kun on jatkettava jo aloitettuja kehitysyhteistyöohjelmia;
4. pyytää siksi kansainvälistä yhteisöä toimittamaan lisää helikoptereita ja veneitä ja/tai riittävästi rahaa
niitä varten vielä eristyksissä olevien ihmisten pelastamiseksi;
5. antaa tukensa kansainvälisen konferenssin järjestämiselle, jotta välttämätön kansainvälinen hätäapu
saadaan mobilisoiduksi ja ryhdytään taloudellisiin ja rahoituksellisiin toimiin, joilla autetaan tuhoalueiden
jälleenrakentamista ja Mosambikin kovia kärsineen talouden elvyttämistä;
6. vetoaa niihin Euroopan unionin jäsenvaltioihin, jotka ovat Mosambikin velkojia, että ne tekevät välit-
tömästi päätöksen maan velanmaksun keskeyttämiseksi ja harkitsevat velan antamista kokonaan anteeksi;
7. pyytää komissiota ja jäsenvaltioita koordinoimaan apuaan yhteistyössä kolmansien maiden ja kan-
sainvälisten järjestöjen kanssa;
8. pyytää komissiota ja jäsenvaltioita antamaan erityistukea miinojen raivaukseen ja toimittamaan asian-
tuntijoita huolehtimaan miinanraivauksesta sekä kouluttamaan paikallista henkilöstöä;
9. katsoo, että on luotava nopeasti sellaisia kansainvälisen kehitysyhteistyön rakenteita ja järjestelmiä,
joiden avulla onnettomuuteen joutunutta väestöä voidaan auttaa nopeasti käyttäen ylimääräisiä teknisiä
resursseja, joita tällä hetkellä käytetään humanitaarisiin tarkoituksiin;
10. kiinnittää huomiota myös Madagaskarin tilanteeseen, joka on paljon pahempi kuin alunperin ajatel-
tiin, ja pyytää tarvittavan avun lähettämistä myös Madagaskarille;
11. kehottaa puhemiestä välittämään tämän päätöslauselman neuvostolle, komissiolle, jäsenvaltioiden
parlamenteille, Mosambikin hallitukselle ja parlamentille, Madagaskarin hallitukselle ja parlamentille, Afri-
kan yhtenäisyysjärjestölle ja YK:n pääsihteerille.
11. Ihmisoikeudet: Perun presidentinvaalit
B5-0255, 0264, 0270 ja 0280/2000
Euroopan parlamentin päätöslauselma Perun vaaliprosessista
Euroopan parlamentti, joka
/dash ottaa huomioon aikaisemmat Perua koskevat päätöslauselmansa,
A. ottaa huomioon, että Perussa pidetään ensi huhtikuussa presidentinvaalit,
B. pahoittelee sitä, että kolme valtiosääntötuomioistuimen tuomaria on erotettu, koska he vastustivat pre-
sidentin uudelleenvalintaa, jonka suhteen voimassaolevista määräyksistä on vallalla ristiriitaisia tulkin-
toja,
C. katsoo, että Perussa tällä hetkellä käytävään vaalikampanjaan ja sen käsittelyyn tiedotusvälineissä liittyy
useita epäkohtia,
D. katsoo, että armeija hoitaa edelleen monilla alueilla useita siviilitehtäviä,
1. toivoo, että Perussa huhtikuun 9.) päivänä 2000 pidettävät presidentinvaalit käydään vapaasti ja avoi-
mesti sekä yleisesti tunnustettuja demokraattisia pelisääntöjä noudattaen;29.12.2000 FI C 377/357 Euroopan yhteisöjen virallinen lehti
Torstai 16. maaliskuuta 2000